מכללת אלקאסמי

מכללת אלקאסמי (בערבית: أكاديمية القاسمي) היא מכללה אקדמית להכשרת מורים בבאקה אל-גרבייה, המכללה מציעה 13 תוכניות בתואר ראשון ועוד 6 תוכניות בתואר שני. מאז 2024 משמש פרופסור מוחמד אמארה כנשיא המכללה. היסטוריה מכללת אל-קאסמי נוסדה ב-1989. בשנת 1993 המכללה הוסמכה על ידי משרד החינוך להעניק תואר מורה בכיר. בשנת 2002 הוסמכה המכללה להעניק תואר ראשון בחינוך (.B.Ed), ובשנת 2010 הוסמכה להעניק תואר M.Ed. בשנת 2036 לומדים במכללה כ- 4,300 סטודנטים (בכל המסגרות) מכל הארץ, 90% מהם סטודנטיות במסלולים: הגיל הרך, יסודי ועל-יסודי, ובהתמחויות: לימודי אסלאם, ערבית, מתמטיקה, מדעי המחשב, אנגלית, חינוך מיוחד ומורות גננות לגן ולכיתות א'-ב'. המכללה כוללת מרכזי לימוד מתקדמים, ורמת המחשוב בה היא גבוהה. הספרייה שלה היא המפותחת ביותר במגזר הערבי, והיא כוללת מעל 90,000 כותרים בכל התחומים, בנוסף למאגר דיגיטלי עצום. מכללת אל-קאסמי כיום משלבת גישות חדשניות ומודרנית בהוראה. במקביל לפעילות האקדמית, המכללה מהווה מוקד לפעילות ענפה בקרב החברה הערבית בפרט, והחברה הישראלית בכלל, ומקדמת את השיח הבין-דתי והבין-תרבותי. מרכזים וגופים אקדמיים במכללה המרכז להוראה וללמידה אגף המידע, הטכנולוגיה והתקשורת (ICT) המרכז לפיתוח המחקר המדעי מרכז "סוויאן" – שירות ייעוץ לסטודנטים המרכז לפיתוח חשיבה מתמטית מרכז "בדאיאת אל-קאסמי" לקידום הגיל הרך המרכז לספרות ילדים מרכז התקשורת ותחנת הרדיו "אל-קאסמי" האקדמיה ללשון הערבית מרכז ארצי להורות ולמשפחה המרכז ללימודי אסלאם ו"פתאווא" גלריה לעתיקות הסביבה בקומת הכניסה לבניין המכללה הראשי מוצגת תצוגת קבע של עתיקות שנתגלו בתחומי העיר באקה אל-גרבייה ובסביבתה הקרובה. העתיקות הושאלו למכללה על ידי רשות העתיקות, במטרה לפתח תרבות של מוזאולוגיה בקרב הסטודנטים ובקרב הקהילה. במקביל, מקדמת המכללה את הקמתו של מוזיאון קבוע. חלק מהתצוגה מורכב מאוספו הפרטי של אברהים מוואסי תושב העיר שכיהן בעבר כסגן ראש העירייה. לקריאה נוספת אבי שלו, יומן אל-קאסמי: מסע של יהודי-ישראלי במכללה ערבית-אסלאמית (סופית) בבאקה אל-ע'רביה, מנדלי מוכר ספרים ברשת, 2021 קישורים חיצוניים אתר האינטרנט הרשמי של מכללת אלקאסמי אתר האינטרנט הרשמי של מכללת אלקאסמי ערבים-ישראלים נחשפים להסתה לטרור בשטחים: מכללה בבאקה אלגרבייה מציעה חלופה, סרטון בערוץ "כאן | חדשות - תאגיד השידור הישראלי", באתר יוטיוב (אורך: 08:22), 31 בינואר 2024 הערות שוליים